stanford-oval/wikipedia huggingface dataset:
Hold Onto Our Love

|  Hold Onto Our Love |
| --- | --- |

Kappaleen tiedot
Esittäjä(t):  James Fox
Tyylilaji:  pop
Säveltäjä(t):  Gary Miller
Sanoittaja(t):  Tim Woodcock
Euroviisutiedot
Vuosi:  2004
Maa:  Iso-Britannia
Kieli:  englanti
Sijoitus:  16.
Pisteet:  29
Sanat:  sanoitus
Hold Onto Our Love on James Foxin esittämä kappale, jolla hän edusti Isoa-Britanniaa vuoden 2004 Eurovision laulukilpailussa Turkin Istanbulissa.
Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta 16:nneksi 29 pisteellä.
Don Wikström

Don Arthur Lorenzo Wikström  (11. tammikuuta 1906 Turku – 11. syyskuuta 1968 Helsinki) oli suomalainen kalastusneuvos, museonjohtaja ja opettaja.
Henkilöhistoria

Don Arthur Lorenzo Wikströmin vanhemmat olivat opettaja Don Arthur Wikström ja Selma Alexandra Ristell ja puoliso vuodesta 1936 Greta Carlsson. Wikström tuli ylioppilaaksi 1925 ja valmistui filosofian kandidaatiksi 1931. Hän toimi valmistuttuaan opettajana Turun klassillisessa lyseossa. Suojeluskuntapiirin valistusohjaaja hän oli 1934–1944 ja sivutoimenaan Turun biologisen museon johtaja 1931–1939. Maatalousministeriössä Wikström oli apulaismetsästyksenvalvoja 1945–1952 ja sen ohella valtioneuvoston ylimääräinen esittelijä. Maataloushallituksen kalatalousosaston kalastusneuvoksenä hän toimi vuodesta 1952, osaston vt. päällikkönä vuodesta 1953 ja vakinaisena vuodesta 1954. Hän myös luennoi metsästysoppia Helsingin yliopistossa 1948–1949 ja 1950–1953. Ahvenanmaan suojeluskuntapiirin huoltopäällikkönä Wikström työskenteli 1941–1944, sotilasarvoltaan hän oli kapteeni (1944).
Julkaisuja

Turun biologinen museo: opas, 1946
Päiväpetolintujen tunteminen, 1948
Kemijoen kalatalouden kehittämismahdollisuuksista, 1966, julkaisussa Kemijoen vesiensuojeluyhdistys r.y.: toimintakertomus ajalta 1.5.1964 – 31.12.1965 Liite 5, ss. 29–32
Destiny 2

| Destiny 2 |
| --- | --- |

Kehittäjä:  Bungie
Julkaisija:  Activision (2017–2019)   Bungie (2019–)
Jakelija:  Humble Store
Ohjaaja:  Christopher Barrett   Luke Smith   Ryan Ellis
Tuottaja:  Patrick O'Kelly
Suunnittelija:  Del Chafe III   M.E. Chung   Tyson Green   Sage Merrill   Chris Opdalh   James Tsai
Käsikirjoittaja:  Jason Harris   Christine Thompson
Taiteilija:  Shiek Wang   Michael Zak
Säveltäjä:  Michael Salvatori   Skye Lewin   C Paul Johnson
Pelisarja:  Destiny
Julkaistu:  PS4 ja Xbox One  6. syyskuuta 2017 Windows  24. lokakuuta 2017 Stadia  19. marraskuuta 2019
Lajityyppi:  FPS   Toimintaroolipeli
Pelimuoto:  Yksinpeli   Moninpeli
Ikäluokitus:  USK 16 
Alusta:  Windows, PlayStation 4, Xbox One
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK        : 
Destiny 2 on ensimmäisen persoonan ammunta- ja toimintaroolipeli. Pelin on kehittänyt Bungie. Peli julkaistiin PlayStation 4:lle ja Xbox Onelle 6. syyskuuta 2017 ja Windowsille 24. lokakuuta 2017. Google Stadialle peli julkaistiin marraskuussa 2019. Julkaisun jälkeen sille on julkaistu useita lisäosia.
Pelaaminen

Destiny 2 on scifiteemainen ensimmäisen persoonan ammuntapeli, jossa on massiivimoninpelin ominaisuuksia. Destiny 2:ta voi pelata sekä PvE- ja PvP-muotoisesti.
Pelaaminen > PvE

PvE eli Player versus Environment muotoisesti Destiny 2:ta voi pelata monella eri tavalla. PvE-muotoja voi pelata joko yksin, oman klaanin tai kavereiden kanssa tai muiden pelaajien kanssa. PvE-pelimuotoja ovat tarinatehtävät, erillistehtävät (Quest), Lost Sectorit, seikkailut (Adventures), partiotehtävät (Patrols) ja julkiset tehtävät (Public Events). PvE-muodot, joita ei voi pelata yksinään, ovat striket (Strikes) ja raidit. Strikeihin osallistuu kolme pelaajaa ja ne perustuvat pelin tarinan tehtäviin. Raideihin voi osallistua kuusi pelaajaa.
Pelaaminen > PvP

Destiny 2:ssa on kaksi toisia pelaajia vastaan pelattavaa pelimuotoa eli PvP-peliä, Crucible ja Gambit. Cruciblessa on monia eri pelimuotoja, joista suurin osa perustuu joukkue vastaan joukkue -asetelmaan. Cruciblen pelimuodossa Rumble kuusi pelaajaa pelaavat kaikki toisiaan vastaan. Survival-pelimuoto on luokiteltu niin sanotuksi kilpailumuodoksi. Cruciblen erikoismuoto on Iron Banner, joka viikon kestävä tapahtuma, jonka aikana pelaajat voivat saada erikoisaseita ja -suojia. Gambitissa kaksi neljän hengen joukkuetta pelaavat toisiaan vastaan tappamalla PvE-tyylisesti vihollisia keräten ja pankittaen moteja, joiden avulla voidaan vastustajalle lähettää vihollisia, jotka estävät motejen pankittamisen. Kun moteja on kerätty tarpeeksi, joukkueelle syntyy vahvempi vihollinen, jonka ensin tappanut joukkue voittaa. Pelin aikana voi yksi pelaaja hyökätä vastustajajoukkuetta vastaan, kun siirtymisportaali on auki.
Julkaisu

Destiny 2 julkaistiin PlayStation 4:lle ja Xbox Onelle 6. syyskuuta 2017 ja Windowsille 24. lokakuuta 2017. Google Stadialle peli julkaistiin samalla, kun koko alusta julkaistiin eli 19. marraskuuta 2019.
Julkaisu > Julkaisun jälkeinen sisältö

Ensimmäinen varsinainen lisäosa Curse of Osiris julkaistiin 5. joulukuuta 2017. Curse of Osiris keskittyi erityisesti Osiriksen tarinaan ja toi peliin mukaan uuden planeetan, Merkuriuksen.
Toinen lisäosa oli Warmind, joka julkaistiin 8. toukokuuta 2018. Peliin tuotiin tällöin uutena planeettana mukana Mars. Lisäosan tarina keskittyi Warmind Rasputiniin. Samoin peliin tuli mukana uusi raidi Spire of Stars.
Destiny 2:n kolmas lisäosa oli Forsaken, joka julkaistiin 4. syyskuuta 2018. Lisäosan mukana tuli kaksi uutta aluetta Tangled Shore ja Dreaming City. Dreaming Cityyn tuli myös uusi raidi Last Wish. Forsakenin ohella peliin tuotiin uusi pelimuoto Gambit, jossa kaksi joukkuetta kilpailevat toisiaan vastaan.
Pelin neljäs lisä Shadowkeep julkaistiin 1. lokakuuta noin kaksi viikkoa aikaisempaa julkaisupäivää myöhemmin. Shadowkeepin mukana pelimaailmaan avautui uusi alue Kuu (The Moon). Lisäosan tarina keskittyi Eris Mornin hahmon ympärille. Samoin peliin tuotiin uusi raidi Garden of Salvation.
Vastaanotto

Pelit-lehden arvostelijat antoivat pelin PS4-versiolle pisteitä seuraavasti: Tuomas Honkalalta 91 pistettä sadasta, Juho Kuorikoskelta 88 pistettä, Petri Heikkiseltä 90 pistettä ja Markus Rojolalta 88 pistettä.
Határ útin metroasema

Határ út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980.
Határ út on kolmen raitiovaunulinjan (42, 50 ja 52) päätepysäkki. Lisäksi aseman yhteydessä sijaitsee Europark-ostoskeskus.
Eleanor Put Your Boots On

| ”Eleanor Put Your Boots On” Franz Ferdinand |
| --- | --- | --- |

Singlen tiedot
 Albumilta: You Could Have It So Much Better
 Julkaistu: 17. heinäkuuta 2006
 Tuottaja(t): Rich Costey
 Tyylilaji: indie rock, indie pop
 Kesto: 03.12
 Levy-yhtiö: Domino
Franz Ferdinandin muut singlet
| ”The Fallen” 2006 | ”Eleanor Put Your Boots On” 2006 | ”Swallow, Smile” 2006 |
Eleanor Put Your Boots On on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen toiselta albumilta You Could Have It So Much Better. Se nousi Britannian singlelistalla parhaimmillaan sijalle 30.
Singlen B-puolena julkaistiin kappale ”Wine in the Afternoon”. Molemmille kappaleille kuvattiin myös musiikkivideot, jotka julkaistiin muun muassa videopalvelu YouTubessa.
Kappaleet > 7" singlejulkaisu

Eleanor Put Your Boots On – 3.12
Wine in the Afternoon – 4.23
Don Toliver

| Don Toliver |
| --- | --- |
 Don Toliver vuonna 2021
Henkilötiedot
Koko nimi:  Caleb Zackery Toliver
Syntynyt: 12. kesäkuuta 1994 (ikä 30) Houston, Texas, Yhdysvallat
Muusikko
Taiteilijanimi:  Don Toliver 
Aktiivisena:  2015-
Tyylilajit:  Hip hop • trap • R&B
Levy-yhtiöt:  Cactus Jack • Atlantic • APG • We Run It
Aiheesta muualla
www.dontolivermusic.com
  [ Muokkaa Wikidatassa ] [ ohje ]  
Caleb Zackery ”Don” Toliver (s. 12. kesäkuuta 1994 Houston, Texas, Yhdysvallat) on yhdysvaltalainen rap-artisti. Hänen debyyttimixtapensa Donny Womack julkaistiin päivää ennen houstonilaisen räppäri Travis Scottin albumia Astroworld vuonna 2018, jolla Toliverin vieras esiintyi kappaleessa ”Can’t Say”. Seuraavalla viikolla hän teki sopimuksen Scottin levy-yhtiön Cactus Jack Recordsin kanssa yhdessä Atlantic Recordsin kanssa.
Discografia > Studioalbumit

Heaven Or Hell (2020)
Life of a Don (2021)
Love Sick (2023)
Hardstone Psycho (2024)
Discografia > Mixtapet

Donny Womack (2018)
Hold Me Closer

|  Hold Me Closer |
| --- | --- |

Kappaleen tiedot
Esittäjä(t):  Cornelia Jakobs
Levy-yhtiö:  Freebird Entertainment
Kesto:  3:19
Tyylilaji:  pop
Julkaistu:  26. helmikuuta 2022
Säveltäjä(t):  Cornelia Jakobsdotter David Zandén Isa Molin
Euroviisutiedot
Vuosi:  2022
Maa:  Ruotsi
Kieli:  englanti
Sijoitus:  4.
Pisteet:  438
Sijoitus semifinaalissa:  1.
Pisteet semifinaalissa:  396
Aikajärjestys
 ◄ ”Voices” (2021) 
 ”Tattoo” (2023) ► 
Hold Me Closer on ruotsalaisen Cornelia Jakobsin kappale, joka julkaistiin 26. helmikuuta 2022. Kappale voitti vuoden 2022 Melodifestivalenin, täten Jakobs edusti kappaleella Ruotsia vuoden 2022 Eurovision laulukilpailussa Torinossa.
Kappale kilpaili Euroviisujen finaalissa, jossa se sai 438 pistettä ja sijoittui neljänneksi.
Hold On Be Strong

| Hold On Be Strong |
| --- | --- |
 Maria Haukaas Storeng esittämässä kappaletta laulukilpailun semifinaalissa.
Kappaleen tiedot
Esittäjä(t):  Maria Haukaas Storeng
Levy-yhtiö:  Universal Music
Kesto:  3:04
Tyylilaji:  pop
Julkaistu:  helmikuu 2008
Säveltäjä(t):  Mira Craig
Sanoittaja(t):  Mira Craig
Albumilta:  Hold On Be Strong
Euroviisutiedot
Vuosi:  2008
Maa:  Norja
Kieli:  englanti
Sijoitus:  5.
Pisteet:  182
Sijoitus semifinaalissa:  4.
Pisteet semifinaalissa:  106
Hold On Be Strong oli Norjan edustuskappale vuoden 2008 Eurovision laulukilpailussa. Kappaleen esitti Maria Haukaas Storeng ja se sijoittui viisufinaalissa viidenneksi 182 pisteellä.
"Hold On Be Strong" valittiin Norjan edustuskappaleeksi 9. helmikuuta 2008.
Helinä Salotie

Elsa Helinä Tellervo Kangas, kirjailijanimi Helinä Salotie (23. syyskuuta 1917 Perho – 28. maaliskuuta 2013 Kokkola) oli suomalainen lastenkirjailija. Hän kirjoitti myös nimimerkillä Leena.
Kangas kävi keskikoulun ja pätevöityi alakansakoulunopettajaksi Hämeenlinnan seminaarissa 1937 sekä lastentarhanopettajaksi 1947. Lastentarhanopettajana Kangas toimi Kokkolassa yli 30 vuotta 1945–1978. Kankaan vanhemmat olivat kansakoulunopettaja Samuli Salotie ja Edit (o.s. Hokkanen). Puoliso oli Josua Valfrid Kangas (kuollut 1995) vuodesta 1941.
Teoksia

Kuun pojan seikkailu maassa ; kuvitus Helga Sjöstedt. WSOY 1951
Kolokallion tontun ihmelääke. Valistus 1953
Saunatontun sihukivi ; kuvitus ‎Helga Sjöstedt. Lasten oma kirjasto 42. WSOY 1963
Hg

Hg tarkoittaa seuraavia:
elohopea, kemiallinen merkki Hg, alkuaine
Hangon golf, HG, suomalainen golfseura
hehtogramma, tunnus hg, massan yksikkö
hg, Mercurial-versiohallintajärjestelmän komentorivikäyttöliittymä
Niki, IATA-koodi HG, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hg”, voi hakea sivunnimihaulla, laajalla sivunnimihaulla tai tekstihaulla.
Denis-Luc Frayssinous

Denis-Luc Frayssinous
Denis-Antoine-Luc Frayssinous (9. toukokuuta 1765 Curières – 12. joulukuuta 1841 Saint-Geniez-d’Olt) oli ranskalainen piispa, poliitikko, puhuja ja kirjailija. Hän oli myös Ranskan akatemian jäsen.
Frayssinous oli Hermopolis'n piispa (hc), Ranskan päärien kamarin jäsen, yliopiston rehtori (1822), uskonasioiden ja yleisen opetuksen ministeri Villèlen hallituksessa (1824–1827) sekä Ranskan akatemian jäsen vuodesta 1822 lähtien. Hän oli myös kuninkaan rippi-isä ja saarnaaja, ja hänen tehtäväkseen oli uskottu Bordeaux'n herttuan kasvatus.[lähde? ]
Keskeiset teokset

Les vrais Principes de l'Église gallicane sur le gouvernement ecclésiastique, la papauté, les libertés gallicanes, la promotion des évêques ; les trois Concordats, et les appels comme d'abus. Suivis de Réflexions sur un écrit de M. Fiévée (1818)
Défense du christianisme, ou Conférences sur la religion (1825)
Œuvres oratoires complètes de De Frayssinous (1856)
Aiheesta muualla

Ranskan akatemian elämäkertatiedosto (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä:  Roch-Ambroise Cucurron Sicard | Ranskan akatemian jäsen  Tuoli 3 1822–1841 | Seuraaja:  Étienne-Denis Pasquier |
Hf

Hf tarkoittaa seuraavia:
hafnium, kemiallinen merkki Hf, alkuaine
Hanna Favorin (1845–1919), tunnetaan myös nimimerkillä H. F., suomalainen kirjailija
Hapagfly, IATA-koodi HF, lentoyhtiö
hehtofaradi, tunnus hF, kapasitanssin yksikkö
HF, taajuusalue (high frequency)
vetyfluoridi, kemiallinen kaava HF, yhdiste.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hf”, voi hakea sivunnimihaulla, laajalla sivunnimihaulla tai tekstihaulla.
Hatšatur Abovjan

Ludwig von Maydellin vuoden 1831 tienoilla maalaama Hatšatur Abovjanin muotokuva.
Hatšatur Abovjan (arm. Խաչատուր Աբովյան, 1805 Kanakerin kylä Jerevanin lähellä – 1848) oli armenialainen kirjailija ja kansanvalistaja.
Hatšatur Abovjan syntyi köyhtyneeseen aatelisperheeseen. Hän opiskeli Etšmiadzinin luostarissa, Nersesjan seminaarissa Tbilisissä vuosina 1824–1826 sekä Tarton yliopistossa vuosina 1830–1836. Vuonna 1837 Abovjanista tuli Tbilisin kihlakuntakoulun valvoja ja vuonna 1843 hän siirtyi vastaavaan tehtävään Jerevaniin. Abovjanin kuolema on edelleen mysteeri: hän poistui kotoaan 14. huhtikuuta 1848 ja katosi jäljettömiin.
Abovjanin tuotannolla oli suuri merkitys armenialaisen kirjallisuuden kehitykselle. Hän kirjoitti romaaneja, kertomuksia, näytelmiä, runoja sekä tieto- ja lastenkirjallisuutta. Muinaisarmenialaisen kirjakielen grabarin asemasta hän käytti teoksissaan elävää kansankieltä muodostaen perustan nykyarmenian kirjakielelle. Abovjanin merkittävin teos on romaani Verk Hajastan (”Armenian haavat”, 1841), joka kuvaa armenialaisten vapaustaistelua Venäjän ja Iranin välisen sodan aikana vuosina 1826–1828. Kirjallisen työnsä ohella Abovjan kamppaili nykyaikaisen maallisen koulutusjärjestelmän puolesta papiston ylläpitämiä kirkkokouluja vastaan.
Aiheesta muualla

Kuvia tai muita tiedostoja aiheesta Hatšatur Abovjan Wikimedia Commonsissa
Helsingin miliisi

Miliisipäällikkö Kustaa Rovio.
Helsingin miliisi oli Venäjän helmikuun vallankumouksen jälkeen keväällä 1917 Helsingissä perustettu työväenjärjestöjen miehittämä epävirallinen järjestyksenvalvontaorganisaatio. Sen perustamisesta sopivat keskenään Helsingin työväenjärjestöt ja venäläiset sotilasneuvostot. Venäläisten sotilasneuvostojen patrullit olivat siihen asti vastanneet järjestyksen valvonnasta Helsingissä Venäjän keisarikunnan alaisen poliisilaitoksen lakattua toimimasta vallankumouksen seurauksena. Helsingin miliisin päälliköksi tuli Kustaa Rovio. Miliisin ainoana aseena oli vyöllä roikkuva puukapula.
Darin

| Darin |
| --- | --- |
 Darin vuonna 2020.
Henkilötiedot
Koko nimi:  Darin Zanyar
Syntynyt: 2. kesäkuuta 1987 (ikä 37) Tukholma, Ruotsi
Ammatti:  laulaja, säveltäjä
Muusikko
Aktiivisena:  2004–
Tyylilajit:  pop, R&B
Levy-yhtiöt:  EMI 
Aiheesta muualla
Kotisivut
  [ Muokkaa Wikidatassa ] [ ohje ]  
Darin (2014)
Darin, koko nimeltään Darin Zanyar (s. 2. kesäkuuta 1987 Tukholma, Ruotsi), on ruotsalainen R&B- ja poplaulaja. Etniseltä alkuperältään hän on Irakin kurdi.
Darin sai levytyssopimuksen tultuaan toiseksi Ruotsin Idol 2004 -kilpailussa, Pop Idol -ohjelman ruotsalaisessa versiossa. Hän on julkaissut kahdeksan albumia ja yhden kokoelma-albumin. The Anthem ja Darin ilmestyivät vuonna 2005, Break the News vuonna 2006, Flashback vuonna 2008, Lovekiller vuonna 2010, Exit vuonna 2013, Fjärilar i magen 2015 ja Tvillingen 2017, sekä vuonna 2012 kokoelma-albumi Det bästa av Darin. Hänen tunnetuimpia kappaleitaan ovat singleinäkin julkaistut ”Money for Nothing”, ”Step Up”, ”Who’s That Girl?”, ”Want Ya!”, ”Perfect”, ”Everything but the Girl” ja ”Breathing Your Love”. Viimeksi mainitun kappaleen hän esittää yhdessä Kat DeLunan kanssa.
Suomalaislaulaja Jonna ja Darin levyttivät vuonna 2006 dueton ”Explain”, joka julkaistiin Jonnan kolmannella, Lähempänä totuutta -nimisellä albumilla. Darin sijoittui vuoden 2010 Melodifestivalenissa neljänneksi kappaleella "You're Out of My Life".
Darinista kasvoi ruotsalaisten suursuosikki hänen osallistuessaan vuonna 2012 Så mycket bättre -televisio-ohjelmaan, joka vastaa Suomessa Vain elämää -sarjaa. Darin esiintyi vuonna 2013 Malmössä pidettyjen euroviisujen toisen semifinaalin väliajalla. Kesällä 2020 Darin ilmoitti olevansa homoseksuaali.
DVD:t

Tour Videos Interview
julkaistu 25. lokakuuta 2006
Kiertueet

Vårturné 2005
Sommarturné 2005 (Lena Philipssonin ja Magnus Ugglan kanssa)
Step Up to the Party Tour 2006
Pure Desire Tour 2007
Sommarturné 2009
Sommarturné 2010
Aiheesta muualla

Kuvia tai muita tiedostoja aiheesta Darin Wikimedia Commonsissa
Darinin virallinen sivusto
Helinä Karttunen

Helinä Marketta Karttunen (25. helmikuuta 1935 Rääkkylä – 1. helmikuuta 1998) oli suomalainen kääntäjä.
Karttunen suomensi yhdessä Ulla Rannan kanssa mayaintiaaneihin kuuluvan Jukatanin niemimaan quiche-kansan pyhän kirjan Popol Vuh (Yhteisön kirja). He ovat suomentaneet myös munkki Diego de Landan kertomuksen Jukatanin niemimaan oloista espanjalaisten saapuessa alueelle.
Suomennoksia

Popol Vuh : Maya-intiaanien kansalliseepos ; espanjankielisestä laitoksesta suomentaneet Ulla Ranta ja Helinä Karttunen. Like, Helsinki 1995, 5. painos 1998, 1999, 7. painos 2001, 9. painos 2005, 10. painos 2012
Diego de Landa : Kertomus Jukatanin asioista ; suomentaneet Helinä Karttunen ja Ulla Ranta. Like, Helsinki 1997, 2. painos 1998 (alkuteos Relación de las cosas de Yucatán)
Palkinnot

Kirjallisuuden edistämisvaltuuskunnan apuraha 1995 (yhdessä Ulla Rannan kanssa)
Heng Samrin

Heng Samrin
Heng Samrin (s. 1934) on kambodžalainen poliitikko. Hän oli maansa valtionpäämies vuosina 1979–1993. Samrin oli Pol Potin johtamien Punaisten khmerien jäsen, ja hyvässä asemassa vuonna 1975 kun Punaiset khmerit nousivat valtaan. Toukokuussa 1978 hän osallistui Pol Potin vastaiseen kapinaan, ja sen epäonnistuttua Heng Samrin pakeni Vietnamiin. 
Saman vuoden joulukuussa Heng Samrin palasi Kambodžaan Vietnamin valloitusjoukkojen kanssa, ja hänet nimitettiin presidentiksi.
Hinkelien Schreuder
Aiheesta muualla

Hinkelien Schreuderin kotisivut
Naisten 4 × 100 metrin vapaauintiviestin olympiavoittajat
Naisten 100 metrin sekauinnin lyhyiden ratojen Euroopan-mestarit
Hi! School – Love On

| Hi! School – Love On> 하이스쿨: 러브온 |
| --- | --- |
Tyyli:  draama
Kestoaika:  60 min
Pääosissa:   Kim Sae-ron  Nam Woo-hyun  Lee Sung-yeol 
Alkuperämaa:   Korean tasavalta
Alkuperäiskieli:  korea
Verkko:   Korean Broadcasting System
Esitetty:  11. heinäkuuta 2014 – 19. joulukuuta 2014
Jaksoja:  20
Aiheesta muualla
Virallinen sivusto
IMDb
Hi! School – Love On (kansainvälinen nimi, suom. Lukio – Rakastamme, alun perin kor. 하이스쿨: 러브온) on televisioyhtiö KBS:n esittämä eteläkorealainen TV-sarja. Sen päärooleissa ovat Kim Sae-ron, Nam Woo-hyun ja Lee Sung-yeol.
Aiheesta muualla

Viralliset kotisivut
Hi-Lo & In Between

| Hi-Lo & In Between> Tiedot |
| --- | --- |
Toiminnassa:  2007–
Tyylilaji:  folk/country
Kotipaikka:  Tampere
Laulukieli:  englanti
Jäsenet:  Juha Mäki-Patola, laulu, kitara, lapsteel   Jussi Suonikko, viulu, mandoliini   Ville Rauhala, basso   Juppo Paavola, rummut  
Levy-yhtiö:  Rocket Records, 2007-2010   Lumpeela Julkaisut, 2010-  
Aiheesta muualla
Kotisivut
Infobox OKNimi-testi OK: 
Hi-Lo & In Between on vuoden 2007 alussa perustettu tamperelainen folk-yhtye. Sen perustivat laulaja-kitaristi Juha Mäki-Patola ja viulisti Jussi Suonikko, jotka aloittivat esiintymiset aluksi duona. Kesällä 2007 yhtyeeseen liittyivät myös Sami Sippola, Ville Rauhala ja Juppo Paavola. Tällä kokoonpanolla yhtye aloitti ensialbuminsa äänitykset. Yhtyeen ensimmäinen albumi White Whale julkaistiin elokuussa 2008. Toinen albumi The Lonely Bird julkaistiin maaliskuussa 2010 Suomessa. Beste! Unterhaltung -levy-yhtiö julkaisi sen syksyllä 2010 Saksassa, Itävallassa ja Sveitsissä. Suomessa Hi-Lo & In Between levyttää Lumpeela Julkaisut -levy-yhtiölle.
Aiheesta muualla

Hi-Lo & In Between Myspacessa (englanniksi)
Lumpeela Julkaisut (Arkistoitu – Internet Archive)
Herăstrău

Herăstrăun puisto, taustalla Vapaan lehdistön talo.
Herăstrăun puisto (romaniaksi Parcul Herăstrău) on puisto Bukarestin pohjoisosassa. Puiston pinta-ala on yhteensä 1,1 neliökilometriä, mistä 0,7 neliökilometriä kuuluu Herăstrăun järvelle. 
Aikaisemmin puiston paikalla oli suota, mutta vuosien 1930–1935 aikana se kuivatettiin. Puisto avattiin yleisölle vuonna 1936. Nykymuotonsa puisto sai vuonna 1951.
Historian saatossa puistolla on ollut useita eri nimiä: Parcul Naţional (Kansallispuisto), Kaarle II:n puisto sekä Josif Stalinin puisto. Puistossa oli muun muassa Stalinin patsas, mikä hävitettiin vuonna 1956.
Järvellä on mahdollista liikkua moottoroimattomilla veneillä ja se onkin suosittu melonnan harrastajien harjoittelupaikka.
Vuonna 1995 puistoon rakennettiin skeittipuisto sekä lapsille oma leikkialue. Yhteistyössä Japanin suurlähetystön kanssa puistoon rakennettiin vuonna 1998 Japanilainen puutarha Osakan maailmannäyttelyn kunniaksi.
Puistossa sijaitsee Muzeul Satului ulkoilmamuseo.
Kuvia

Herăstrăun puisto.
Kukkanäyttely.
Moduran suihkulähde.
Näyttelykoju.
Puiston istutuksia.
Puisto syksyllä.
Syksyn värejä.
Panorama Japanilaisesta puutarhasta.
Aiheesta muualla

Kuvia tai muita tiedostoja aiheesta Herăstrău Wikimedia Commonsissa
Huomenna (elokuva)

| Huomenna |
| --- | --- |
 Elokuvan juliste.
Ohjaaja:  Juha Rosma
Käsikirjoittaja:  Jukka Vieno
Tuottaja:  Aki Kaurismäki
Kuvaaja:  Esa Vuorinen
Leikkaaja:  Kristina Schulgin
Pääosat:  Jukka Puotila   Katja Kiuru   Aake Kalliala   Heikki Luukas   Pertti Sveholm   Bibi Andersson
Valmistustiedot
Valmistusmaa:   Suomi
Aiheesta muualla
IMDb 
Elonet
AllMovie
Infobox OKNimi-testi OK: 
Huomenna on Jukka Vienon käsikirjoittama ja Juha Rosman ohjaama suomalainen pitkä näytelmäelokuva vuodelta 1986. Se sijoittuu nimeämättömään, sisällissodan repimään eurooppalaiseen maahan.
Ensi-illan aikoihin kriitikot näkivät elokuvassa moraalisia kysymyksenasetteluja ja omaperäistä visuaalista tyyliä, mutta sanoivat abstraktin tarinan omituisine dialogeineen jäävän tyylin jalkoihin. Helsingin Sanomien Mikael Fränti kirjoitti kärsivänsä masennuksesta katsottuaan elokuvan kahdesti viikon välein. Hänestä tekijöiden, tuottajien ja tukilautakunnan olisi pitänyt käsikirjoituksen valmistuttua vakavasti miettiä, kannattaako tätä elokuvaa tehdä. Fräntin mielestä elokuvan tilanteet eivät kehity, henkilöt eivät kasva eikä tarina liikahda.
Elokuva on kiertänyt kansainvälisiä elokuvafestivaaleja (muun muassa Mannheim, Hongkong, Edinburgh ja Göteborg).
Huomenna jäi ainoaksi pitkäksi näytelmäelokuvaksi, johon lyömäsoitintaiteilija Edward Vesala suunnitteli musiikin. Elokuvassa kuullaan Vesalan ja Iro Haarlan mukaelmaa P. J. Hannikaisen laulusta ”Suojelusenkeli” sekä Harri Wessmanin säveltämää ja Bibi Anderssonin esittämää laulua ”Utsom un”.
Elokuvaa ei ole esitetty televisiossa.
Eino Aaltio

| Eino Aaltio> Henkilötiedot |
| --- | --- |
Syntynyt: 8. lokakuuta 1889 Keuruu
Kuollut: 3. lokakuuta 1974 Helsinki
Ammatti:  asianajaja, poliitikko, kansanedustaja
Eino Abram (E. A.) Aaltio (vuoteen 1906 Andelin, 8. lokakuuta 1889 Keuruu – 3. lokakuuta 1974 Helsinki) oli suomalainen varatuomari, kansanedustaja, poliitikko ja kotiseutuhistorioitsija.